CELEX: 62018TN0290
Language: lt
Date: 2018-05-04 00:00:00
Title: Byla T-290/18: 2018 m. gegužės 4 d. pareikštas ieškinys byloje Agmin Italy / Komisija

201806150511955362018/C 231/562902018TC23120180702LT01LTINFO_JUDICIAL20180504434422Byla T-290/18: 2018 m. gegužės 4 d. pareikštas ieškinys byloje Agmin Italy / Komisija
   
 ---documentbreak--- C2312018LT4320120180504LT00564324422018 m. gegužės 4 d. pareikštas ieškinys byloje Agmin Italy / Komisija
   
   (Byla T-290/18)2018/C 231/56Proceso kalba: italų
      Šalys
   
   
      Ieškovė: Agmin Italy SpA (Verona, Italija), atstovaujama advokato G. Guardascione
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
            —
         
         
            pirma, konstatuoti ir paskelbti ginčijamą sprendimą ir, dėl nurodytų motyvų, bet kurį ankstesnį ar vėlesnį aktą, bet kuriuo atveju suderintą ar susijusį su minėtu sprendimu, niekiniu ir (ar) negaliojančiu, ir (ar) neturinčiu poveikio, ir (ar) neegzistuojančiu dėl neteisėtumo, tyrimo ir sprendimo priėmimo funkcijų atskyrimo principo pažeidimo, rungimosi principo pažeidimo, įgaliojimų viršijimo faktų iškraipymo ir klaidingo vertinimo forma, logikos trūkumo ir akivaizdaus prieštaravimo, neištyrimo ir nevienodo požiūrio, su visomis teisinėmis pasekmėmis;
         
      
            —
         
         
            bet kuriuo atveju panaikinti 2018 m. kovo 7 d. DG NEAR sprendimą (ARES – 2018 – 1288022), apie kurį pranešta 2018 m. kovo 9 d., tiek, kiek jis numatytas ieškinyje ir todėl panaikinti juo nustatytas sankcijas;
         
      
            —
         
         
            papildomai, panaikinti ar sumažinti Agmin taikomas sankcijas tiek, kiek jos yra per didelės ar neproporcingos, atsižvelgiant į realius Agmin veiksmus;
         
      
            —
         
         
            vis dar papildomai, pripažinti, kad aprašyti faktai leidžia reabilituoti Agmin, kaip tai suprantama pagal Reglamento Nr. 966/2012 106 straipsnio 9 dalį;
         
      
            —
         
         
            priteisti iš Komisijos bylinėjimosi išlaidas.
         
      
      Ieškinio pagrindai ir pagrindiniai argumentai
   
   Šis ieškinys pareikštas dėl 2018 m. kovo 7 d. Europos Komisijos sprendimo (ARES – 2018 – 1288022), kuriuo ieškovei draudžiama toliau dalyvauti viešųjų pirkimų procedūrose dėl Europos Sąjungos ir Europos plėtros fondo biudžeto finansavimo maksimalų trejų metų laikotarpį, kaip numatyta Reglamento Nr. 966/2012 (
         1
      ) 106 straipsnio 14 dalies c punkte, ir nurodoma Komisijos interneto svetainėje paskelbti, kad nebuvo pristatytos užsakytos prekės (9 ir 11 dalys) pagal tiekimo sutartyje ENPI/2014/351-804 nustatytus terminus ir nepakeista garantija (89430,71 euro pre-financing guarantee), kurią Agmin pateikė perkančiajai organizacijai 2014 m. lapkričio 19 d. Iš tiesų, remiantis iš Banca d’Italia gauta informacija, šią garantiją suteikė įstaiga, įgaliota suteikti garantijas tik bankams, ir finansų įstaigoms, įgaliotoms teikti kreditus, bet ne kitiems asmenims ar subjektams, kaip perkančioji organizacija.
   Grįsdama ieškinį ieškovė remiasi trimis pagrindais.
   
            1.
         
         
            Pirmas pagrindas susijęs su įgaliojimų viršijimu, visų pirma tyrimo ir sprendimo priėmimo funkcijų atskyrimo principo pažeidimo, rungimosi principo pažeidimo, akivaizdaus nelogiškumo ir nemotyvavimo forma.
         
      
            2.
         
         
            Antras pagrindas susijęs su „principles of European Contract Law 2002“, taikomų pagal Bendrųjų sutarties sąlygų 41 straipsnį, pažeidimu ir (ar) klaidingu taikymu.
         
      
            3.
         
         
            Trečias pagrindas susijęs su ESS 5 straipsnyje nustatytos sankcijų proporcingumo principo pažeidimu tiek, kiek Europos Komisija paskyrė Agmin maksimalią trejų metų sankciją.
         
      Konkrečiai ieškovė teigia, kad ginčijamas sprendimas pažeidžia jos teises, nes Komisija jį priėmė tinkamai neatsižvelgusi į faktą, kad tiekimas neįvyko iš esmės arba papildomai dėl perkančiosios organizacijos atsakomybės, nes ji savavališkai ir nepagrįstai nesutiko, kad prekių tiekėją pakeistų kitas gamintojas, kuris nurodė, kad gali tiekti tokios pačios ar aukštesnės kokybės prekes nei numatytos skelbimo apie pirkimą techninėse specifikacijose.
   (
         1
      )	2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012 10 26).